हम देखो और इंतजार करो की रणनीति अपना रहे हैं। आने वाले दिनों में हम अपने उत्पाद मिश्रण को बदल सकते हैं, ऐसे में बदलाव की संभावना हमेशा रहती है। अमेरिका को भारत से बहुत कम निर्यात होता है, इसलिए स्टील कारोबार पर असर नहीं पड़ेगा और हमारी घरेलू मांग पूरी हो सकेगी। भारत बड़ा ऑटोमोबाइल केंद्र है और यहां स्टील की जरूरत बनी रहेगी। हमारी स्टील उत्पादन बढ़ाने की रणनीति निर्यात आधारित नहीं है। हमारी जरूरतें ज्यादा हैं, हम ज्यादा उत्पादन और खपत करेंगे। भारत के स्टील उद्योग की निर्यात पर निर्भरता बहुत नहीं है, लेकिन हम फैसले का सिद्धांतत: विरोध कर रहे हैं।